|  |  |  |
| --- | --- | --- |
| Forskningsudvalget | |  |
| Mødereferat godkendt | | 10. oktober 2022 |
| Forum | Forskningsudvalg |  |
| Møde afholdt | 15. september 2022 kl. 10:00-12.00 |  |
| Sted | Lokale 10-4-05 |  |
| Referent | Charlott Hoffmann Jensen |  |

Til stede

Trine Brox (TB), Thomas Brudholm (ThB), Mai Corlin Frederiksen (MCF), Fredrik Hagen (FH), Annika Hvithamar (AH), Ravinder Kaur (via zoom) (RK), Catharina Raudvere (CR), Mikhail Suslov (MS) og Charlott Hoffmann Jensen (CHJ).

Fraværende med afbud

Andreas Bandak, Jakob Skovgaard-Petersen og Katrine Stevnhøj.

Dagsorden

1. **Godkendelse af dagsorden**

Dagsorden blev godkendt.

1. **Opfølgning på og siden sidste møde**

Risikorapport: husk at input og bekymringer om data management og IT-sikkerhed kan sendes løbende til TB

Forskningens dag og forskningsevalueringen er punkter på dette møde.

Besked til FU om nedsættelse af panel til forskningsevalueringen rundsendt pr. mail i august.

1. **Evalueringen af Forskningens dag:**

TB takkede for referater fra dagen og bad alle medlemmer kort referere de pointer eller gode indsigter vi skal sikre kommer med i selvevalueringsrapporten.

Der var enighed om at vi skal holde fast i en Forskningens dag og gerne et program med konkrete output til at fremme diskussionerne.

Input og diskussion inkluderede:

Opdatering af hjemmesider, hvordan og hvor informerer vi om nyheder fra forskningen. AH: hjemmesider er ved at blive gennemgået, brug ToRS’ LinkedIn side til løbende forskningsnyheder, opdater CURIS, da ansatte-siderne er de sider der besøges oftest.

Sprogvaskstøtte for at fremme mere ambitiøse publiceringsstrategier og mere på engelsk.

ToRS har en klar international profil og forskerne har mange internationale samarbejder. Men de påvirkes af politiske begivenheder, sanktioner mm. Desuden kan det være problematisk med samarbejder med forskere, der er pressede af deres egne autoritære regimer.

Vi skal fortsat have mulighed for at søge interne midler til at invitere gæsteforskere.

Overblik over eksisterende praksissamarbejder ønskeligt. Anerkendelse af at det tager tid at samarbejde med eksterne aktører, men der er potentiale for mere samarbejde.

Forskningsledelse:

Forskernes daglige kontakt er i uddannelsesområderne, men vi skal fremme mulighed for samarbejde på tværs. Clusters kan fremme dette, men enighed om, at ikke alle forskere skal være en del af et forskningscluster.

Opmærksomhed på unge forskere og behov for vejledning. Tydeligere forskningsledelse af junior faculty er et element i ToRS’ handleplan.

TB rundede af med at tilføje at der mangler tid i FU til mere grundlæggende diskussioner af forskning.

1. **KU’s forskningsevaluering**

TB opsummerede at panelet er nedsat og dagene for deres besøg er fastlagt. *CHJ indkalder alle i Outlook for at dagene kan blokeres*.

CHJ har modtaget CV filer fra langt de fleste. Vil gennemgå de der er modtaget og sende eventuelle kommentarer samt rykker de der mangler.

AH, TB og CHJ udgør redigeringsgruppen.

Et første udkast til selvevalueringsrapport med enkelte udfyldte afsnit er rundsendt som bilag. *AH efterlyser eksempler til afsnit om Research integration in teaching*. TB beder alle, der er udpeget (navne fremgår af udkast), til at skrive ca. en side til deres del. Det må dog gerne være en længere tekst, der kan redigeres. Der kan også indsættes spørgsmål. Desuden opfordres alle til at redigere i andres afsnit samt skrive svar på de spørgsmål andre stiller.

**Deadline for at sende tekst til afsnit: 14. oktober**. Tekst sendes til CHJ.

Redigeringsgruppen arbejder videre med udkast og sender et samlet udkast til kommentering 14. november. *Skriftlig feedback hertil efterspørges, men diskussion af rapporten vil også være et punkt på næste udvalgsmøde 23. november*.

TB er godt i gang med at se på ToRS’ hjemmesider, så disse kan være opdatererede til at panelet modtager rapport mm. Hjemmesider vil være et punkt på GRUS for de enkelte uddannelsesklynger. TB udarbejder en skabelon, der kan bruges til revision.

CR foreslår at der afsættes tid til redigering af hjemmesider på institutseminar, så det sikres at det sker med et vist interval.

1. **Opfølgning på ToRS’ handleplan/ målplan: nedsættelse af praksisudvalg**

Arbejdsgruppen under ”Fællesskab på Tværs” har udarbejdet en rapport om praksisforskning på ToRS med en række anbefalinger. AH informerede at fakultetet har bedt institutter om forslag til aktiviteter ift. den strategiske handleplan, som kan finansieres af en HUM pulje. ToRS har ønsket at ansætte en person i ½ år til en undersøgelse af problemer, udfordringer, ideer omkring praksisforskning samt kobling af uddannelse og praksis. Hvis dette ikke støttes nedsættes et underudvalg til at forberede et seminar med deltagelse af interessenter til at diskutere hvordan vi kommer videre med praksisforskning. Udvalget vil bestå af ledelsesrepræsentanter samt repræsentanter fra forskellige forskningsgrupper med erfaringer, ikke kun udvalgsmedlemmer. *Alle er velkomne til at melde sig*.

1. **Orienteringssager: Status på forskningsclusters**

CHJ redegjorde for status forskningsclusters og hjemmesiden:

En opdateret liste over igangværende og tidligere klynger blev rundsendt med dagsorden. Der er p.t. fem igangværende klynger, hvoraf det ene ikke fremgår af hjemmesiden: Thinking Through the Transnational: Areas and Global Studies. Hjemmesiden skal desuden opdateres ved at et afsluttet cluster stadig fremgår som aktivt og et cluster mangler opdatering.

Udvalget diskuterede hvad det skal kaldes på hjemmesiden. hvorfor satsninger/ nye satsninger, som det hedder nu? Der var enighed om at det skal fremgå at samarbejde på tværs er et vigtigt element.

Deadline for clusteransøgninger er 15. november. Disse behandles på næste FU møde.

1. **Årsrapporter fra ToRS’ forskningscentre**

AH opsummerede processen omkring centre på instituttet og fakultetet ift hvad der karakteriserer et center. I forbindelse med præsentation af instituttet er det klart at ToRS’ centre er meget forskelligartede og ikke repræsenterer instituttet bredt. Der er derfor behov for en større revision nu. Der afholdes GRUS med centrene i efteråret. TB har udarbejdet en skabelon til præsentation af centre på hjemmesiden, som de vil blive præsenteret for.

Pga tidspres foreslås et separat møde til at gennemgå de indsendte centerrapporter. *CHJ indkalder i Outlook*. Vigtigt at se på kriterier for centre når de enkelte rapporter gennemgås.

1. **Ph.d. området inkl information fra ph.d. koordinator**
   1. *Information fra ph.d koordinator (ThB)*

* Fire nye ph.d.-studerende fra 1. september: 2 internt finansierede, 2 eksternt finansierede. Desuden en gæste ph.d. på Minoritetsstudier.
* ToRS bidrag til Fakultetets kursus-portefølje: Tea & Rasmus.
* Notat om pre-defence/peer review seminar på vej til Ph.d.-udvalg og FLT.
* Workshop for administratorer om “onboarding” vil finde sted i oktober.
* APV-opfølgning er i gang.
* Mandagsfrokostmøder fortsætter med temaer.
* Socialt arrangement for alle ph.d.-studerende på instituttet afholdt i september.
* *ThB og CR ønsker at procedure omkring ph.d.-opslag skal være et punkt på et senere møde.*

1. **Meddelelser**
   1. *Meddelelser fra formand, inkl FFU, IL og administration*

* Ph.d.-studerende Anne Jörgensen Lindahl er trådt ud af udvalget. [Efter mødet er Annes afløser fundet: Emilie Dybdal].
* FFU: tre punkter fra udvalgsmøde 24. aug: (1) Diskussion af hvordan de fire humanistiske klimamissioner kan bruges i fakultetets arbejde, (2) Analyse af DFFs FP1 og FP2 afslagsbegrundelser, og (3) Drøftelse af kategoriseringer af datadrevet forskning på HUM.
* Ad hoc ansøgning om gæsteforelæserhonorar godkendt af FU’s underudvalg.
  1. *Ansøgninger*
* Fem Marie Curie ansøgninger indsendt.
* Én DFF International post doc.
* Deadline 20. september for FKK-ansøgninger: fire FP2 og to FP1 ansøgninger indsendes fra ToRS. Desuden er en ToRS forsker med i en FP2 med PI på antropologi.
  1. *Bevillinger*
* Velux kernegruppebevilling.
* Tilbud fra fond om at støtte et adjunktur i assyriologi er faldet på plads. Opslaget er lige på trapperne.
  1. *Information fra medlemmer*
* ThB informerede om sine møder med dekanen om akademisk frihed. Har været startskuddet til to arrangementer i regi af Akademisk råd om hhv. undervisning og forskning. Et ekstra om formidling vil evt. komme senere.

FU diskuterede udfordringer ift akademisk frihed, når man arbejder globalt. Akademisk frihed er territorial. *Eventuelt afholde seminar om dette på ToRS?*

1. **Evt.**

Bemærk at deadline for ansøgninger til miniseminarer og gæsteforelæsninger er 1. oktober. Da vi har et tidligt møde i år, bliver disse rundsendt pr. mail med svarfrist.

Mødet slut kl. 12:05